ਦਿੱਲੀ ਪੁਲਿਸ ਨੇ ਦੱਸਿਆ ਕਿ ਜੇਐੱਨਯੂ ਹਿੰਸਾ ਵਿੱਚ ਸ਼ਾਮਲ 9 ਵਿਦਿਆਰਥੀਆਂ ਦੀ ਪਛਾਣ ਕਰ ਲਈ ਗਈ ਹੈ।

ਇਨ੍ਹਾਂ ਵਿਦਿਆਰਥੀਆਂ ਵਿੱਚ ਜੇਐੱਨਯੂ ਵਿਦਿਆਰਥੀ ਯੂਨੀਅਨ ਦੀ ਮੁਖੀ ਆਇਸ਼ੀ ਘੋਸ਼ ਵੀ ਸ਼ਾਮਲ ਹਨ।

ਇਹ ਜਾਣਕਾਰੀ ਸਮੁੱਚੀ ਜਾਂਚ ਦੀ ਅਗਵਾਈ ਕਰ ਰਹੇ ਦਿੱਲੀ ਪੁਲਿਸ ਕ੍ਰਾਈਮ ਬ੍ਰਾਂਚ ਦੇ ਡੀਸੀਪੀ ਜੌਏ ਤਿਰਕੀ ਨੇ ਸ਼ੁੱਕਰਵਾਰ ਸ਼ਾਮੀਂ ਦਿੱਤੀ। 

ਹਾਲਾਂਕਿ ਡੀਸੀਪੀ ਨੇ ਆਪਣੀ ਗੱਲ ਖ਼ਤਮ ਕਰਨ ਤੋਂ ਬਾਅਦ ਕਿਸੇ ਸਵਾਲ ਦਾ ਜਵਾਬ ਨਹੀਂ ਦਿੱਤਾ ਤੇ ਇਹੀ ਕਿਹਾ ਕਿ ਇਹ ਇਸ ਮਾਮਲੇ ਵਿੱਚ ਪਹਿਲੀ ਕਾਨਫ਼ਰੰਸ ਹੈ ਤੇ ਅਜਿਹੀ ਜਾਣਕਾਰੀ ਅੱਗੇ ਵੀ ਦਿੱਤੀ ਜਾਂਦੀ ਰਹੇਗੀ।

ਉਨ੍ਹਾਂ ਮੁਤਾਬਕ ਪੁਲਿਸ ਨੇ ਹਾਲੇ ਤੱਕ ਕਿਸੇ ਨੂੰ ਹਿਰਾਸਤ ਵਿੱਚ ਨਹੀਂ ਲਿਆ ਪਰ ਪਛਾਣੇ ਗਏ ਵਿਦਿਆਰਥੀਆਂ ਨੂੰ ਆਪਣਾ ਪੱਖ ਰੱਖਣ ਲਈ ਨੋਟਿਸ ਭੇਜੇ ਜਾਣਗੇ।

ਇਹ ਵੀ ਪੜ੍ਹੋ:

ਪੁਲਿਸ ਨੇ ਜਿਨ੍ਹਾਂ ਸੱਤ ਜਣਿਆਂ ਦੀ ਪਛਾਣ ਕੀਤੀ ਹੈ, ਉਹ ਹਨ ਚੁੰਨ ਚੁੰਨ ਕੁਮਾਰ, ਸਾਬਕਾ ਵਿਦਿਆਰਥੀ ਪਰ ਕੈਂਪਸ ਵਾਸੀ; ਪੰਕਜ ਮਿਸ਼ਰਾ, ਮਾਹੀ ਮਾਂਡਵੀ ਹੋਸਟਲ ਵਾਸੀ;ਆਇਸ਼ੀ ਘੋਸ਼, ਮੁਖੀ- ਜੇਐੱਨਯੂ ਵਿਦਿਆਰਥੀ ਯੂਨੀਅਨ;ਵਾਸਕਰ ਵਿਜੇ, ਵਿਦਿਆਰਥੀ, ਪ੍ਰਿਆ ਰੰਜਨ, ਵਿਦਿਆਰਥੀ- ਬੀਏ ਤੀਜਾ ਸਾਲ, ਸੁਚੇਤਾ ਤਾਲੁਕਾਰ, ਵਿਦਿਆਰਥੀ ਕਾਊਂਸਲਰ, ਡੋਲਨ ਸਾਮੰਤਾ, ਵਿਦਿਆਰਥੀ ਕਾਊਂਸਲਰ।

ਪੁਲਿਸ ਨੇ ਦੋ ਹੋਰ ਵਿਦਿਆਰਥੀਆਂ ਦੇ ਨਾਮ ਲਏ - ਯੋਗਿੰਦਰ ਭਰਦਵਾਜ (ਐਡਮਿਨ, ਯੂਨਿਟੀ ਅਗੈਂਸਟ ਲੈਫ਼ਟ) ਅਤੇਵਿਕਾਸ ਪਟੇਲ, ਵਿਦਿਆਰਥੀ-ਐੱਮਏ ਕੋਰ... ਅਧਿਕਤਮ 4000 ਅੱਖਰਾਂ ਲਈ ਲੇਖ ਨੂੰ ਜਾਰੀ ਰੱਖੋ:
ੀਅਨ ਭਾਸ਼ਾ।

ਇਹ ਦੋਵੇਂ ਵਿਦਿਆਰਥੀ ਏਬੀਵੀਪੀ ਨਾਲ ਸੰਬੰਧਿਤ ਹਨ, ਪਰ ਪੁਲਿਸ ਨੇ ਪਾਰਟੀ ਦਾ ਨਾਂ ਨਹੀਂ ਲਿੱਤਾ।  

ਡੀਸੀਪੀ ਨੇ ਵਟਸਐੱਪ ਗਰੁੱਪ ਬਾਰੇ ਕੀ ਦੱਸਿਆ?

ਪੁਲਿਸ ਮੁਤਾਬਕ 'ਯੂਨਿਟੀ ਅਗੈਂਸਟ ਲੈਫ਼ਟ ਨਾਮ ਦਾ ਵਟਸਐੱਪ ਗਰੁੱਪ ਵੀ ਹਮਲੇ ਵਾਲੇ ਦਿਨ ਹੀ ਸ਼ਾਮੀ ਪੰਜ ਵਜੇ ਦੇ ਆਸਪਾਸ ਬਣਾਇਆ ਗਿਆ।

ਇਸ ਗਰੁੱਪ ਵਿੱਚ 60 ਜਣੇ ਸਨ ਤੇ ਇਸ ਗਰੁੱਪ ਦੀ ਵੀ ਜਾਂਚ ਕੀਤੀ ਜਾ ਰਹੀ ਹੈ। ਪੁਲਿਸ ਮੁਤਾਬਕ ਯੋਗਿੰਦਰ ਭਰਦਵਾਜ ਇਸੇ ਗਰੁੱਪ ਦੇ ਐਡਮਿਨ ਸਨ।

ਸਬੂਤਾਂ ਦਾ ਅਧਾਰ ਕੀ ਹੈ?

ਉਨ੍ਹਾਂ ਦੱਸਿਆ, "ਅਸੀਂ ਵਿਦਿਆਰਥੀਆਂ, ਅਧਿਆਪਕਾਂ, ਸੁਰੱਖਿਆ ਕਰਮਚਾਰੀਆਂ ਦੇ ਕਈ ਵਰਗਾਂ ਨਾਲ ਗੱਲਬਾਤ ਕੀਤੀ ਹੈ।"

ਇਸ ਤੋਂ ਇਲਾਵਾ ਜੇਐੱਨਯੂ ਐਡਮਨਿਸਟਰੇਸ਼ਨ, ਹੋਸਟਲ ਵਾਰਡਨ, ਯੂਨੀਵਰਸਿਟੀ ਦੇ ਅੰਦਰ ਰਹਿ ਰਹੇ ਪਰਿਵਾਰਾਂ ਨਾਲ ਵੀ ਪੁਲਿਸ ਨੇ ਗੱਲਾਬਾਤ ਕੀਤੀ ਹੈ। ਪੁਲਿਸ ਵਿਜ਼ਟਰਜ਼ ਰਜਿਸਟਰ ਦੀ ਵੀ ਜਾਂਚ ਕਰ ਰਹੀ ਹੈ। 

ਪੁਲਿਸ ਮੁਤਾਬਤਕ ਬਾਹਰੀ ਲੋਕਾਂ ਲਈ ਅੰਦਰ ਜਾਣਾ ਸੌਖਾ ਨਹੀਂ ਹੈ ਕਿਉਂਕਿ ਗੇਟਾਂ 'ਤੇ ਪੁੱਛਗਿੱਛ ਹੁੰਦੀ ਹੈ।

ਇਸ ਤੋਂ ਇਲਾਵਾ ਡੀਸੀਪੀ ਨੇ ਦੱਸਿਆ ਕਿ ਦਿੱਲੀ ਪੁਲਿਸ ਨੂੰ ਜੇਐੱਨਯੂ ਦੇ ਸੀਸੀਟੀਵੀ ਕੈਮਰਿਆਂ ਦੀ ਫੁਟੇਜ ਨਹੀਂ ਮਿਲੀ ਕਿਉਂਕਿ ਕੈਮਰੇ ਕੰਮ ਨਹੀਂ ਕਰ ਰਹੇ ਸਨ। 

ਪੁਲਿਸ ਮੁਤਾਬਕ ਇਸ ਦਾ ਕਾਰਨ ਸਰਵਰ ਰੂਮ ਵਿੱਚ ਕੀਤੀ ਗਈ ਭੰਨ-ਤੋੜ ਹੈ। ਇਸ ਕਾਰਨ ਪੁਲਿਸ ਜਿਨ੍ਹਾਂ ਵੀ ਲੋਕਾਂ ਨੂੰ ਪਛਾਣ ਸਕੀ ਹੈ ਉਹ ਵਾਇਰਲ ਵੀਡੀਓ ਤੇ ਤਸਵੀਰਾਂ ਰਾਹੀਂ ਹੀ ਸੰਭਵ ਹੋਇਆ ਹੈ।

ਇਸ ਵਿੱਚ ਵੀ ਪੁਲਿਸ ਨੂੰ ਕੋਈ ਵੀ ਅਜਿਹਾ ਗਵਾਹ ਨਹੀਂ ਮਿਲਿਆ ਜੋ ਇਹ ਕਹੇ ਕਿ ਇਹ ਮੇਰਾ ਮੋਬਾਈਲ ਹੈ ਤੇ ਇਹ ਮੇਰੀ ਬਣਾਈ ਵੀਡੀਓ। ਹਾਲਾਂਕਿ ਡੀਸੀਪੀ ਨੇ 32-35 ਗਵਾਹਾਂ ਦੇ ਆਪਣੇ ਨਾਲ ਹੋਣ ਦਾ ਦਾਅਵਾ ਵੀ ਕੀਤਾ।

ਪੁਲਿਸ ਨੇ ਇਹ ਵੀ ਕਿਹਾ ਕਿ ਹਮਲਾ ਕਰਨ ਵਾਲਿਆਂ ਨੇ ਹਾਸਟਲਾਂ ਦੇ ਕੁਝ ਹੀ ਕਮਰਿਆਂ ਨੂੰ ਨੁਕਸਾਨ ਪਹੁੰਚਾਇਆ, ਪਰ ਇਹ ਸਾਫ ਨਹੀਂ ਕੀਤਾ ਕਿ ਇਹ ਕਮਰੇ ਕਿਨ੍ਹਾਂ ਦੇ ਸਨ।

ਕਿੰਨੇ ਮੁੱਕਦਮੇ ਦਰਜ ਕੀਤੇ ਹਨ?

ਡੀਸੀਪੀ ਨੇ ਦੱਸਿਆ ਕਿ ਦਿੱਲੀ ਪੁਲਿਸ ਨੇ ਤਿੰਨ ਮੁਕੱਦਮੇ ਦਰਜ ਕੀਤੇ ਹਨ।

ਡੀਸੀਪੀ ਨੇ ਕਿਹੜੇ ਸਵਾਲਾਂ ਦੇ ਜਵਾਬ ਨਹੀਂ ਦਿੱਤੇ?

JNUSU ਪ੍ਰਧਾਨ ਹਮਲੇ ਤੋਂ ਬਾਅਦ ਕੀ ਬੋਲੀ

 ਆਇਸ਼ੀ ਘੋਸ਼ ਨੇ ਕੀ ਕਿਹਾ?

ਜੇਐੱਨਯੂ ਸਟੂਡੈਂਟ ਯੂਨੀਅਨ ਦੀ ਪ੍ਰਧਾਨ ਆਇਸ਼ੀ ਘੋਸ਼ ਨੇ ਪ੍ਰਤੀਕਿਰਿਆ ਦਿੰਦਿਆਂ ਹੋਇਆ ਕਿਹਾ, "ਮੈਂ ਕਿਸੇ ਤਰ੍ਹਾਂ ਦਾ ਕੋਈ ਹਮਲਾ ਨਹੀਂ ਕੀਤਾ ਹੈ, ਨਾ ਮੇਰੇ ਹੱਥ ਵਿੱਚ ਕੋਈ ਰਾਡ ਸੀ। ਮੈਂ ਨਹੀਂ ਜਾਣਦੀ ਕਿ ਦਿੱਲੀ ਪੁਲਿਸ ਨੂੰ ਅਜਿਹੀ ਜਾਣਕਾਰੀ ਕਿੱਥੋਂ ਮਿਲ ਰਹੀ ਹੈ। ਮੈਨੂੰ ਭਾਰਤ ਦੇ ਕਾਨੂੰਨ 'ਚ ਪੂਰਾ ਵਿਸ਼ਵਾਸ਼ ਹੈ ਅਤੇ ਮੈਂ ਜਾਣਦੀ ਹਾਂ ਕਿ ਮੈਂ ਗ਼ਲਤ ਨਹੀਂ ਹਾਂ। ਅਜੇ ਤੱਕ ਮੇਰੀ ਸ਼ਿਕਾਇਤ 'ਤੇ ਐੱਫਆਈਆਰ ਦਰਜ ਨਹੀਂ ਕੀਤੀ ਗਈ ਹੈ। ਕੀ ਮੇਰੇ 'ਤੇ ਜੋ ਹਮਲਾ ਹੋਇਆ ਹੈ ਉਹ ਜਾਨਲੇਵਾ ਨਹੀਂ ਹੈ?"

ਦਿੱਲੀ ਪੁਲਿਸ ਦੀ ਜਾਂਚ 'ਤੇ ਸਵਾਲ ਚੁੱਕਦਿਆਂ ਘੋਸ਼ ਨੇ ਅੱਗੇ ਕਿਹਾ, "ਦਿੱਲੀ ਪੁਲਿਸ ਕਿਉਂ ਪੱਖਪਾਤੀ ਢੰਗ ਨਾਲ ਕੰਮ ਕਰ ਰਹੀ ਹੈ। ਸੁਰੱਖਿਆ ਕਾਰਨਾਂ ਕਰਕੇ ਜੇਕਰ...